BANPU คาดปีนี้กำลังผลิตถ่านหินเพิ่มเป็น 46.1 ล้านตัน-สรุปซื้อเหมืองใหม่ปีนี้
BANPU คาดปีนี้กำลังผลิตถ่านหินเพิ่มเป็น 46.1 ล้านตัน-สรุปซื้อเหมืองใหม่ปีนี้
25 ก.พ. 2559

นางสมฤดี ชัยมงคล ประธานเจ้าหน้าที่บริหาร บริษัท บ้านปู จำกัด (มหาชน) หรือ BANPU เปิดเผยว่า บริษัทคาดกำลังการผลิตถ่านหินปีนี้เพิ่มเป็น 46.1 ล้านตัน ตามผลผลิตของเหมืองถ่านหินในอินโดนีเซีย และมองราคาถ่านหินในปีนี้จะเพิ่มเป็น 52 เหรียญสหรัฐ/ตัน จากระดับ 49 เหรียญสหรัฐ/ตันในปีก่อน
ขณะที่คาดว่าจะสรุปการเข้าซื้อเหมืองถ่านหินแห่งใหม่ในอินโดนีเซียที่มีปริมาณสำรอง 50 ล้านตันได้ในปีนี้ นอกจากนี้บริษัทยังมีแผนออกหุ้นกู้ราว 5,000 ถึง 10,000 ล้านบาท ซึ่งส่วนใหญ่จะใช้ทดแทนหุ้นกู้เดิม 200 ล้านเหรียญสหรัฐ